بھارت کے زیر انتظام کشمیر میں ایک اور بھارتی فوجی اہلکار نے خود کشی کرلی

بھارت کے زیر انتظام کشمیر میں بھارتی فوج کے ایک اور اہلکار نے سرکاری رائفل سے خود کو گولی مار کر اپنی زندگی کا خاتمہ کرلیا۔

خبر کا کوڈ: 4355

تاریخ: 09 March 2021 - 21:11

مقدس دفاع نیوز ایجنسی نے کشمیر میڈیا سروس کے حوالے سے نقل کیا ہے کہ  بھارت کے زیر انتظام  کشمیر میں بھارتی فوج کے ایک اور اہلکار نے سرکاری رائفل سے خود کو گولی مار کر اپنی زندگی کا خاتمہ کرلیا۔ اطلاعات کے مطابق ضلع کپواڑہ کی فوجی چھاؤنی میں اچانک فائرنگ پر ڈیوٹی پر موجود اہلکار جائے وقوعہ پر پہنچے تو ایک اہلکار کی خون میں لت پت لاش پڑی تھی۔

لاش کو قریبی ملٹری اسپتال منتقل کیا گيا جہاں موت کی تصدیق کردی گئی۔ خودکشی کرنے والے اہلکار کی شناخت تری وید کے نام سے ہوئی ہے۔ لاش کو ضروری کارروائی کے بعد آبائی گاؤں بھیج دیا گیا۔

جمعرات کے روز بھی  کشمیر میں لیفٹیننٹ کرنل سمیت تین اہلکاروں نے خودکشی کی تھی اس طرح محض چار دنوں میں خودکشی کرنے والوں کی تعداد 4 ہوگئی۔